Solrød den 24. februar 2015

Solrød Kommune

ba@solrod.dk

**Høring vedrørende statusrapport over genoptræningscenterets aktiviteter i 2014.**

Handicaprådet skal indledningsvis takke for muligheden for at afgive et høringssvar om genoptræningscenterets aktiviteter.

Handicaprådet tager den meget fyldestgørende afrapportering til efterretning og notere med glæde den fokuserede indsats der gøres lokalt for via genoptræning og hverdagsrehabilitering at forbedre livskvaliteten for brugerne af tilbudene.

Rådet regner fortsat med, at ingen borger tvinges til at gennemføre et hverdagsrehabiliteringsforløb for at hjælpe på kommunens udgifter til hjemmehjælp eller anden støtte. Der findes borgere derude i virkelighedens verden, som hverken har modet til eller motivationen for at skabe selv små forandringer i deres liv.

Herudover ønsker rådet fortsat at kommunen prioriterer at anvende anden aktør i de tilfælde hvor de tilstrækkelige kvalifikationer eller lokaliteter til gennemførelse af genoptræningen eller hverdagsrehabiliteringen ikke er til stede således som det ses med bækkenbundstræningen. Sikringen af den tilstrækkelige kvalitet i ydelsen må gå forud for den økonomiske omkostning hertil, når forløbet aftales.

Giver denne høring anledning til spørgsmål besvarer Handicaprådet dem gerne.

Med venlig hilsen

Arne Nowicki Pedersen

Formand Handicaprådet.